Source: http://www.jamijarvi.fi/kunta/paatoksenteko/poytakirjat/getfile.php?file=1252
Timestamp: 2018-01-17 05:06:16+00:00

Document:
Jämijärven kunta KOKOUSKUTSU 15/2012
Kunnanhallitus Laatimispäivämäärä: 03.12.2012
Maanantaina 10.12.2012 klo 18.30
292 § KOKOUKSEN LAILLISUUS JA PÄÄTÖSVALTAISUUS 303
293 § PÖYTÄKIRJAN TARKASTAJIEN VALINTA 303
294 § TIEDOKSI SAATETTAVAT ASIAT 303
295 § PÖYTÄKIRJOJEN TIETOON SAATTAMINEN 303
296 § POSAN TOTEUMA 1.1.-31.10.2012 303
297 § KAUPPAKIRJAN HYVÄKSYMINEN / NINA JA HEIKKI NIEMI 303
298 § KAUPPAKIRJAN HYVÄKSYMINEN / LAILA JA KARI PIRTTIMÄKI 303
299 § SAIRAANHOITOPIIRIN TOIMINNAN JA TALOUDEN RAPORTTI 1-10 KK 2012 303
300 § KAUPPAKIRJAN HYVÄKSYMINEN / TOMI TASALA 303
301 § JÄMIJÄRVEN KUNNAN KAAVOITUSKATSAUS 2012 JA KAAVOITUSOHJELMA 2013 - 2014 303
302 § VUODEN 2013 TALOUSARVIO JA TALOUSSUUNNITELMA 303
VUOSILLE 2013-2015 303
303 § TALOUDEN TOTEUTUMINEN AJALLA 1.1.-31.10.2012 303
304 § JÄTEHUOLTOTAKSAN HYVÄKSYMINEN 303
305 § VESIHUOLLON KEHITTÄMISSUUNNITELMA 303
306 § HEVOSHAAN ALUEEN SUUNNITELMAPÄIVITYKSET 303
307 § VUODEN 2013 ENSIMMÄISISTÄ KOKOUSAJANKOHDISTA PÄÄTTÄMINEN 303
308 § POHJOIS-SATAKUNNAN TUULIVOIMAPUISTOJEN KAAVOITUKSEN JATKOHANKE 303
309 § SELONTEOT KÄYDYISTÄ KOULUTUKSISTA, NEUVOTTELUISTA JA TILAISUUKSISTA 303
310 § REHTORIN SAIRAUSLOMAN AIKAISET TYÖ- JA PALKKAJÄRJESTELYT 303
311 § JÄMIJÄRVEN KUNNAN JA REIMA COUNTRY MATKAILUYHDISTYS RY:N VÄLILLÄ 20.12.2005 ALLEKIRJOITETUN YHTEISSOPIMUKSEN TOTEUTTAMINEN 303
312 § LUONTOTIETOKESKUSHANKE 303
Jämijärven kunta KOKOUSPÖYTÄKIRJA 15/2012
10.12.2012 kello 18.30 – 19.28
§§ 292 - 313
Kunnanvirasto 17.12.2012
Jorma Holma Olli Seppälä
Jorma Holma ja Olli Seppälä.
294 § TIEDOKSI SAATETTAVAT ASIAT
- Verohallinto, maksatuserittely marraskuu 2012
- Karvian kunta, ote Pohjois-Satakunnan peruspalveluliikelaitoskuntayhtymän perussopimuksen ja yhteistoimintasopimuksen hyväksyminen
- Kuntatyönantajat, lääkärisopimuksen 1.2.2013 voimaan tulevat muutokset
- Varsinais-Suomen ELY-keskus, seutulipun valtionavun maksaminen ajalta 1.1.-30.6.2012
- Satakunnan veroprosentit
- D-Fence turvallisuusraportti 15.10.-15.11.2012
- Karvian kunta, ote Pohjois-Satakunnan Kehittämiskeskus Oy:n osakkeiden lunastaminen Kiikoisten kunnalta
- Siikaisten kunta, ote PoSan perussopimuksen ja yhteistoimintasopimuksen muuttaminen 1.1.2013 lukien
- Siikaisten kunta, ote Pohjois-Satakunnan Kehittämiskeskus Oy:n jäsenyys
- Opetus- ja kulttuuriministeriö, liikuntatoimen ja nuorisotyön yksikköhinnat vuonna 2013
- ELY-keskus, haettavana EU-rahoitusta ympäristöhankkeille Satakunnassa
- Valtiovarainministeriö, kuntien harkinnanvarainen valtionosuuden korotus vuonna 2012
- Vapaa-aikasihteeri, viranhaltijapäätös
o Jämijärvi, Sillanpää
o Jämijärvi, Vainio
o Jämijärvi, Halmesniemi
o Kauppila, Hatanpää
295 § PÖYTÄKIRJOJEN TIETOON SAATTAMINEN
Pohjois-Satakunnan Vammaisneuvosto 15.10.2012
Sataedu, yhtymähallitus 11.10.2012
Kunnallisjohtajakokous 15.11.2012
PoSa johtokunta 27.11.2012
Taloustyöryhmä 29.11.2012
296 § POSAN TOTEUMA 1.1.-31.10.2012
Liitteenä on PoSan taloudellinen toteutuminen 1.1.-31.10.2012 .Liite nro 296.1.
”Tasaisella vauhdilla ” toteuman” tulisi olla 83,33 %. Jämijärven kunnan osalta toteuma on 87,47 % kun se koko PoSalla on yhteensä 89,55 %.
Suurin ylitys Jämijärven kunnan osalta on tulossa aikuispalveluissa.
Ehdotus: Kunnanhallitus merkitsee toteuman tiedokseen.
297 § KAUPPAKIRJAN HYVÄKSYMINEN / NINA JA HEIKKI NIEMI
Jämijärven kunnan ja Nina ja Heikki Niemen välille on laadittu oheisen liitteen nro 297.1 mukainen kauppakirjaluonnos. Kauppakirjan mukaan Jämijärven kunta myy 580 m2:n määräalan Hevoshaka-nimisestä tilasta R:no 2:277. Kauppahinta on 580 euroa.
Määräala rajoittuu heidän nykyiseen asuintonttiinsa. Määräalalle ei saa kaavan mukaan rakentaa ja se ei lisää ostajan rakennusoikeutta.
Ehdotus: Kunnanhallitus ehdottaa valtuustolle, että valtuusto hyväksyy Nina ja Heikki Niemen kauppakirjan oheisen liitteen mukaisesti.
Kunnanhallituksen jäsen Kati Mansikkamäki poistui kokouksesta tämän asian käsittelyn ja päätöksen teon ajaksi todeten itsensä esteelliseksi.
298 § KAUPPAKIRJAN HYVÄKSYMINEN / LAILA JA KARI PIRTTIMÄKI
Jämijärven kunnan ja Laila ja Kari Pirttimäen välille on laadittu oheisen liitteen nro 298.1 mukainen kauppakirjaluonnos. Kauppakirjan mukaan Jämijärven kunta myy 830 m2:n määräalan Hevoshaka-nimisestä tilasta R:no 2:277. Kauppahinta on 830 euroa.
Ehdotus: Kunnanhallitus ehdottaa valtuustolle, että valtuusto hyväksyy Laila ja Kari Pirttimäen kauppakirjan oheisen liitteen mukaisesti.
299 § SAIRAANHOITOPIIRIN TOIMINNAN JA TALOUDEN RAPORTTI 1-10 KK 2012
Esityslistan liitteenä on Satakunnan sairaanhoitopiirin toiminnan ja talouden raportti 1-10 kk 2012. Liite nro 299.1.
Tasaisella vauhdilla toteutumisen tulisi olla 83,33 %.
Jämijärven kunnan osalta sairaanhoidon toteuma on 88,6 %, sosiaalipalvelujen osalta 49,5 % ja päivystyspalvelujen osalta 142,5 %. Edelliseen vuoteen verrattuna vastaavana ajankohtana tilanne on seuraava: sairaanhoito -4,6 %, sosiaalipalvelut -28,1 % ja päivystys +63%.
Jämijärven kunnan osalta näyttää lokakuun lopun tilanteen pohjalta, että sairaanhoitopiirin budjetoidut menot on ylittynyt n. 100 000 eurolla.
Ehdotus: Kunnanhallitus merkitsee Satakunnan sairaanhoitopiirin toiminnan ja talouden raportin 1-10 kk 2012 tiedokseen ja saattaa sen edelleen valtuustolle tiedoksi.
300 § KAUPPAKIRJAN HYVÄKSYMINEN / TOMI TASALA
Jämijärven kunnan ja Tomi Tasalan välille on laadittu oheisen liitteen mukainen kauppakirja. Liite nro 300.1.
Kauppakirjan mukaan kunta myy Tomi Tasalalle 19 200 m2:n suuruisen määräalan Hevoshaka-nimisestä tilasta R:no 2:277 ja 1 800 m2:n suuruisen määräalan Ahonkulma nimisestä tilasta R:no 1:364. Kauppahinta on yhteensä 20 000 euroa.
Ehdotus: Kunnanhallitus esittää valtuustolle, että valtuusto hyväksyy Jämijärven kunnan ja Tomi Tasalan välisen kauppakirjan oheisen liitteen mukaisesti.
301 § JÄMIJÄRVEN KUNNAN KAAVOITUSKATSAUS 2012 JA KAAVOITUSOHJELMA 2013 - 2014
Aluearkkitehti Ilmari Mattila on yhdessä kunnanjohtajan ja rakennuspäällikön kanssa valmistellut Jämijärven kunnan kaavoituskatsauksen 2012 ja kaavoitusohjelman vuosille 2013 – 2014. Liite nro 301.1.
302 § VUODEN 2013 TALOUSARVIO JA TALOUSSUUNNITELMA
VUOSILLE 2013-2015
Vuoden 2012 talousarvio toteutuu muilta osin lähes budjetoidusti, paitsi Posan ja Keskussairaalan kulut tulevat ylittymään.
Vuoden 2011 lopullinen tieto verotuksesta osoittaa +5,1 %:n kasvua, joka vastaa valtakunnan keskitasoa. Samanaikaisesti yhteisövero kasvoi +10,1 % (valtakunnan keskiarvo +1,7%).
Vuoden 2013 investointien painopiste on edelleen kunnallistekniikassa. Tärkeänä investointina on myös laajakaistan rakentaminen koko kunnan alueelle. Sen rakentamiseen on varauduttu v. 2013-2015.
Kunnallisveroprosentti pysyy vuonna 2013 20,50 %. Kiinteistöveroja korotetaan vuoden 2013 valtakunnan keskitasolle. Taloussuunnitelmassa on varauduttu kunnallisveron nostoon vuonna 2014.
Tilikauden tulos vuoden 2013 osalta osoittaa alijäämää 235 000 euroa.
Vuoden 2013 talousarvio ja taloussuunnitelma vuosille 2013-2015 on liitteenä nro 302.1.
Yhteistyötoimikunta on kokouksessaan 10.12.2012 § 18 päättänyt puoltaa talousarvion ja taloussuunnitelman hyväksymistä.
Ehdotus: Kunnanhallitus ehdottaa valtuustolle, että valtuusto hyväksyy vuoden 2013 talousarvion ja taloussuunnitelman vuosille 2013-2015 oheisen liitteen mukaisesti.
303 § TALOUDEN TOTEUTUMINEN AJALLA 1.1.-31.10.2012
Liitteenä on talouden toteutuminen ajalla 1.1.-31.10.2012.
Liite nro 303.1.
Tekninen lautakunta 88 § 27.11.2012
304 § JÄTEHUOLTOTAKSAN HYVÄKSYMINEN
Uusi jätelaki (646/2011) tuli voimaan 1.5.2012. Lakiin sisältyy useita siirtymäkausia, mutta kunnallinen jätehuolto jatkuu pääosin ennallaan.
Jätelain 23 §:ssä mainitaan, että kunnassa jätehuollon viranomaistehtävistä huolehtii kunnan nimeämä jätehuoltoviranomainen.
Jämijärven kunnanvaltuuston hyväksymällä hallintosäännön muutoksella (10.4.2012 27 §) kunnan jätehuoltoviranomaistehtävistä huolehtii tekninen lautakunta.
Jätehuoltoviranomaisen toimivaltaan kuuluvat kunnalle jätelaissa säädetyt viranomaispäätökset;
- jätehuoltomääräysten hyväksyminen
- jätehuoltomääräyksistä poikkeamisesta päättäminen
- jätteenkuljetusjärjestelmästä päättäminen
- jätemaksutaksan hyväksyminen
- jätemaksujen maksuunpano
- jätemaksujen kohtuullistamispäätökset
Pohjois- Satakunnan Jätteidenkäsittely Oy hoitaa Kankaanpään kaupungin, Honkajoen, Karvian ja Lavian kuntien jätelain 32 §:n mukaisen jätteen hyödyntämisen ja käsittelyn. Sopimuksen perusteella jätteet toimitetaan Kooninkeitaan kaatopaikalle. Sopijakunnista kaatopaikalle toimitettavista jätteistä perittävät käsittelymaksut määräytyvät Kankaanpään kaupungin teknisen lautakunnan 5.11.2012 hyväksymän jätehuoltotaksan mukaan.
Jämijärven kunnan alueella jätteiden keräys järjestetään sopimusperäisesti kiinteistökohtaisena sekä kunnan järjestämänä (aluekeräyspiste ”molok”). Kiinteistökohtaisen jätehuollon piiriin kuuluvat mm. vakituiset asunnot ja vuokrattavat loma-asunnot. Kunnan järjestämän jätehuollon piiriin kuuluvat yksityiskäytössä olevat loma-asunnot.
Jätteenkuljetusyritys laskuttaa kiinteistökohtaisen jätehuollon piiriin kuuluvilta asiakkailtaan jätehuoltomaksut.
Aluekeräysjärjestelmän piiriin kuuluvilta asiakkailta Jämijärven kunta laskuttaa jätehuollosta jätehuoltoviranomaisen hyväksymän jätehuoltomaksun.
Jämijärven kunnan jätehuoltotaksat on tarkistettu edellisen kerran vuonna 2006 ja ne astuivat voimaan 1.1.2007.
Jätetaksaan kohdistuu huomattavia korotuspaineita, sillä kunnan järjestämästä jätteenkuljetuksesta ja käsittelystä (aluekeräysjärjestelmä)perimät maksut eivät kata läheskään niistä aiheutuneita kuluja.
Esityslistan liitteenä 88.1 on ehdotus kunnan uudeksi jätehuoltotaksaksi.
Päätösehdotus: Tekninen lautakunta kunnan jätehuoltoviranomaisena hyväksyy ehdotuksen. Uusi jätehuoltotaksa tulee voimaan 1.1.2013
KH 304 § Uusi jätehuoltotaksa on liitteenä nro 304.1.
Ehdotus: Kunnanhallitus merkitsee uuden jätehuoltotaksan tiedokseen.
Tekninen lautakunta 86 § 27.11.2012
305 § VESIHUOLLON KEHITTÄMISSUUNNITELMA
Vesihuoltolain (119/2001) 5 §:n mukaan kunnan tulee kehittää vesihuoltoa alueellaan yhdyskuntakehitystä vastaavasti.
Kunnan tulee yhteistyössä alueensa vesihuoltolaitosten kanssa laatia ja pitää ajan tasalla vesihuollon kehittämissuunnitelmat lain tavoitteiden toteuttamiseksi sekä osallistua vesihuollon alueelliseen yleissuunnitteluun.
Kehittämissuunnitelmassa tulee kiinnittää erityistä huomiota vesihuollon järjestämiseen alueilla, joilla on voimassa maankäyttö- ja rakennuslaissa (132/1999) tarkoitettu yleis- tai asemakaava tai joilla yleis- tai asemakaavan laatiminen on vireillä sekä alueilla, joita koskevat ympäristönsuojelulain (86/2000) 19 §:n nojalla annetut ympäristönsuojelumääräykset.
Vesihuollon kehittämissuunnitelma toimii kunnassa suunnittelun apuvälineenä, jossa luodaan katsaus vesihuollon nykytilaan, kehittämistarpeisiin ja tulevaisuudessa toteutettaviin suunnitelmien kehittämistoimenpiteisiin.
Jämijärven kunnan vesihuollon kehittämissuunnitelman toteuttaminen ja ajan tasalla pitäminen on kunnan teknisen lautakunnan vastuulla.
Kunnan ensimmäinen vesihuollon kehittämissuunnitelma hyväksyttiin kunnanvaltuustossa 2004. Vesihuollon kehittämissuunnitelma tulisi päivittää viiden vuoden välein.
Vesihuollon kehittämissuunnitelman päivittäminen päätettiin aloittaa alkuvuodesta 2010.
Kehittämissuunnitelman päivittämistyö päätettiin tilata Oy Björn Backström Ab:lta, nykyisin SKT Suomi Oy. Vesihuollon kehittämissuunnitelma kattaa koko kunnan alueen aikajänteellä 2010- 2020.
Vesihuollon kehittämissuunnitelmasta pyydettiin lausunnot Varsinais- Suomen Ely -keskukselta, Ikaalisten, Parkanon ja Kankaanpään kaupungeilta ja Jämijärven kunnan kunnanhallitukselta.
Saatujen lausuntojen pohjalta kehittämissuunnitelmaan on tehty vielä joitakin lisäyksiä ja tarkennuksia vuoden 2012 aikana.
Vesihuollon kehittämissuunnitelmasta pidettiin esittelytilaisuus Jämi-Areenalla tiistaina 11.5.2010. Suunnitelman esitteli sen laatija, Kati Lundén SKT Suomi Oy:stä.
Vesihuollon kehittämissuunnitelma oli nähtävillä 11.5.- 10.6.2010 teknisen toimiston ilmoitustaululla.
Kehittämissuunnitelma on esityslistan liitteenä 86.1.
Päätösehdotus: Jämijärven kunnan tekninen lautakunta hyväksyy vesihuollon kehittämissuunnitelman ja esittää kunnanhallitukselle ja edelleen kunnanvaltuustolle suunnitelman hyväksymistä.
Kehittämissuunnitelma on liitteenä nro 305.1. Karttaliitteet on nähtävillä kunnanhallituksen kokouksessa.
Ehdotus: Kunnanhallitus hyväksyy vesihuollon kehittämissuunnitelman ja esittää sen edelleen kunnanvaltuustolle hyväksyttäväksi.
Tekninen lautakunta 15 § 27.3.2012
Tekninen lautakunta 84 § 27.11.2012
306 § HEVOSHAAN ALUEEN SUUNNITELMAPÄIVITYKSET
Tekn. ltk 27.3.2012
15 § HEVOSHAAN KUNNALLISTEKNIIKAN SUUNNITTELUTARJOUKSET
Tekninen toimi on pyytänyt tarjoukset Hevoshaanalueen I-vaiheen kunnallisteknisten suunnitelmien päivittämisestä. Alkuperäiset suunnitelmat ovat vuodelta 1992. Suunnittelualue I sisältää 15 omakotitalotonttia ja 3 rivitalotonttia. Tarjousten viimeinen jättöpäivä on 16.03 2012 klo 15.00.
Tarjouspyynnöt lähetettiin kolmelle yritykselle/suunnittelijalle:
- FCG Finish Consulting Group Oy / Jani Sillanpää, Tampere
- Jokela Tapani, Ikaalinen
- Ramboll Oy, Pori
Määräaikaan mennessä saapui kaksi tarjousta, Ramboll Oy:ltä ja FCG Finish Consulting Group Oy:ltä.
Tapani Jokela ilmoitti puhelimitse 7.3.2012 ettei tule jättämään tarjousta.
Halvimman tarjouksen jätti Ramboll Oy, 16.900 € (alv 0%)
Liitteenä 15.1. tarjousten avaamispöytäkirja.
Päätösehdotus: Tekninen lautakunta esittää kunnanhallitukselle että se hyväksyy Ramboll Oy:n jättämän, edullisimman tarjouksen.
KH 2.4.2012 § 101
Ehdotus: Kunnanhallitus hyväksyy teknisen lautakunnan esitykset. Suunnittelun kustannukset katetaan Hevoshaan kaavamuutokseen varatuista, säästyvistä varoista. Asia saatetaan tiedoksi valtuustolle.
Tekn. ltk 27.11.2012 § 84
Ramboll Oy on päivittänyt Hevoshaan I- vaiheen kunnallistekniset suunnitelmat sovitussa määräajassa. Tarjouspyynnössä suunnitelmien valmistumisajankohdaksi määriteltiin 29.6.2012.
Kunnallistekniset suunnitelmat ovat nähtävillä lautakunnan kokouspäivänä kunnanviraston kokoushuoneessa puoli tuntia ennen kokouksen alkua.
Jämijärven kunnan hallintosäännön 42 §:n, kohdan 1.2 mukaan tekninen lautakunta voi päättää toimialallaan suunnittelijoiden valinnasta ja suunnitelmien hyväksymisestä siltä osin, kun aiheutuvat kustannukset eivät ylitä 15 000 euroa. Suunnitelmien hyväksymisestä tekee päätöksen kunnanhallitus.
Päätösehdotus: Tekninen lautakunta esittää kunnanhallitukselle Hevoshaan I- vaiheen kunnallisteknisten suunnitelmien hyväksymistä.
KH 306 § Ramboll Oy:n päivittämät Hevoshaan I-vaiheen kunnallistekniset suunnitelmat on nähtävillä kunnanhallituksen kokouksessa.
307 § VUODEN 2013 ENSIMMÄISISTÄ KOKOUSAJANKOHDISTA PÄÄTTÄMINEN
Kunnanhallituksen tulee päättää uuden valtuustokauden ensimmäisen kunnanhallituksen ja valtuuston kokousajankohdasta.
Ehdotus: Kunnanhallitus päättää kunnanhallituksen ja valtuuston vuoden 2013 ensimmäisistä kokousajankohdista.
Päätös: Kunnanhallitus päätti yksimielisesti, että kunnanhallituksen ensimmäinen kokous pidetään 21.1.2013 klo 14.00 ja valtuuston ensimmäinen kokous 28.1.2013 klo 19.00.
308 § POHJOIS-SATAKUNNAN TUULIVOIMAPUISTOJEN KAAVOITUKSEN JATKOHANKE
Pohjois-Satakunnan tuulivoimapuistojen kaavoituksen jatkohankkeen hankehakemus on valmistunut.
Jatkohanke koskee Honkajoen ja Jämijärven kuntia. Hanketta hallinnoi Honkajoen kunta. Jämijärven kunnan alueelle sijoittuva kokonaisuus täydentää nyt kaavoituksen allaolevaa Ratiperän tuulivoimapuistoaluetta (11 voimalaa). Hankehakemus, avustushakemus ja karttasuunnittelu alueesta on liitteenä nro 308.1.
Jämijärven kunnan maksuosuus on 7 150 euroa.
Ehdotus: Kunnanhallitus päättää osallistua Pohjois-Satakunnan tuulivoimapuistojen kaavoituksen jatkohankkeeseen oheisen liitteen mukaisesti.
309 § SELONTEOT KÄYDYISTÄ KOULUTUKSISTA, NEUVOTTELUISTA JA TILAISUUKSISTA
1. Anneli Kujansuu oli käynyt Kokemäen vesiensuojeluyhdistyksen vuosikokouksessa ja Honkajoen lomituspalvelujen yhteistyöpalaverissa.
2. Matti Leppihalme ja Anneli Kujansuu olivat käyneet Parkanon kaupungin itsenäisyyspäiväjuhlilla.
Selonteot merkittiin tiedoksi.
Yhteistyötoimikunta 20 § 10.12.2012
310 § REHTORIN SAIRAUSLOMAN AIKAISET TYÖ- JA PALKKAJÄRJESTELYT
Rehtori Rolf Björkmanin sairausloma on alkanut 1.10.2012 ja kestää ainakin 31.12.2012 saakka. Hänen tehtäviään hoitavat puoliksi vararehtori Niina Nukarinen ja kanslisti Ritva Mäkinen. Kiireisestä ajasta johtuen rehtorin tehtävät ovat kuormittaneet sijaisia tavallista enemmän ja heille sairausloman pitkäkestoisuudesta johtuen tulee suorittaa lisäkorvaus tehtävien hoidosta.
Asiaa on selvitetty Kunnallisesta työmarkkinalaitoksesta ja Niina Nukarisen osalta tulee soveltaa OVTES:n pykälää 20 ja Ritva Mäkisen osalta KVTES:n pykälää 9 kohtaa 3.2. Liite nro 20.1.
Ehdotus: Yhteistyötoimikunta esittää kunnanhallitukselle, että rehtorin sairausloman ajalta 1.10.-31.12.2012 suoritetaan hänen sijaisilleen lisäkorvausta seuraavasti:
- vararehtori Niina Nukariselle 1 lisätunti/päivä á 21,39 €/h
- kanslisti Ritva Mäkiselle 400 €/kk.
Matti Leppihalme poistui kokouksesta tämän asian käsittelyn aikana klo 15.30 ja saapui klo 15.40.
KH 310 §
311 § JÄMIJÄRVEN KUNNAN JA REIMA COUNTRY MATKAILUYHDISTYS RY:N VÄLILLÄ 20.12.2005 ALLEKIRJOITETUN YHTEISTYÖSOPIMUKSEN TOTEUTTAMINEN
Jämijärven kunnanvaltuusto on 7.6.2005 § 49 hyväksynyt Reima Country toimintakeskukselle kuntarahoitusosuutta 148 263 euroa. Samalla hyväksyttiin kunnan ja Reima Country matkailuyhdistyksen välinen yhteistyösopimus. Liite nro 311.1.
Yhteistyösopimuksen pohjalta on käyty neuvotteluja lunastuskohdan toteuttamisesta, mutta ne eivät ainakaan vielä ole johtaneet tulokseen.
Tämän vuoksi ja koska määräaika käy vähiin on Reima Country matkailuyhdistykselle toimitettu liitteen nro 311.2 mukainen vaade.
Ehdotus: Kunnanhallitus merkitsee suoritetun toimenpiteen hyväksyen tiedokseen.
312 § LUONTOTIETOKESKUSHANKE
Kunnanhallitus teki 2.4.2012 § 100 seuraavan sisältöisen päätöksen Jämin luontotietokeskushankkeen osalta:
”Luontotietokeskuksen osalta kunnanhallitus päätti, ettei hankkeeseen osallistuta, koska talousarviossa ei ole varattu ko hankkeeseen rahaa ja kunnan taloudellinen tilanne ei anna myöten lisärahoituksen esittämiseksi.
Keskustelun aikana kunnanhallituksen jäsen Kari Jokisalo esitti, ettei luontotietokeskushankkeesta tehtäisi päätöstä tässä kokouksessa, vaan asiasta pyydettäisiin lisätietoja. Kari Jokisalon esitys kannattamattomana raukesi.
Kari Jokisalo jätti suullisesti eriävän mielipiteen kirjattavaksi pöytäkirjaan.”
Kunnanhallitus päätyi kuitenkin keskustelemaan hankkeesta saadun lisäinformaation pohjalta (kunnanhallitus 6.8.2012 § 190).
Asian lopullinen käsittely siirtyi vuoden 2013 talousarvion ja taloussuunnitelman vuosille 2013-2015 valmistelun yhteyteen.
Valtuuston budjetti-iltakoulun yhteydessä 29.11.2012 päädyttiin siihen, että luontotietokeskushanke poistettiin talousarvio- ja taloussuunnitelmaehdotuksesta. Näin hanke ei sisälly kunnanhallituksen tekemään talousarvio- ja taloussuunnitelmaesitykseen.
Ehdotus: Kunnanhallitus saattaa asian tiedoksi Reima County ry:lle.

References: § 18
 § 27
 § 27
 § 27
 § 27
 § 101
 § 84
 § 10
 §
311
 § 49
 § 100
 § 190